તાજેતરમાં મુંબઈમાં પરીખ વર્લ્ડવાઇડ મિડિયાના ફાઉન્ડર અને ચેરમેન પદ્મશ્રી ડો. સુધીર પરીખે એચડબ્લ્યુ ન્યુઝ નેટવર્કના મેનેજિંગ એડિટર અને ફાઉન્ડર સુજિત નાયર સાથે કરાર પર હસ્તાક્ષર કર્યા હતા. તેઓનો હેતુ વૈશ્વિક દર્શકોને અનેકવિધ સમાચારો પૂરા પાડવાનો છે. ડો. સુધીર પરીખે જણાવ્યું હતું કે આ ટાઇ-અપ ભારતીય ડાયસ્પોરાની ભારત સાથે, ભારતમાં બનતી ઘટનાઓ-સમાચારો, ખાસ કરીને રાજકીય-સામાજિક ક્ષેત્રે બનતી ઘટનાઓ સાથે જોડાયેલા રહેવાની ઇચ્છાને પ્રોત્સાહન આપશે.